OpenLLM-France/wikimedia huggingface dataset:
# Kaing Guek Eav

Kaing Guek Eav (en khmer: កាំ ង ហ្គេ ក អ៊ា វ), més conegut pel nom de guerra Camarada Duch, (província de Kampong Thom, Indoxina francesa, 17 de novembre de 1942 - Phnom Penh, 2 de setembre de 2020) va ser un polític cambodjà, líder del moviment dels Khmers rojos, que va governar la Kamputxea Democràtica (actual Cambodja) de 1975 a 1979, i per la qual cosa va ser acusat de crims de lesa humanitat i condemnat l'any 2012 a presó perpètua.
Duch va néixer en el llogaret Kompung Chen (Província de Kompung Thom) el 1942. La seva família pertany a l'ètnia sinó-khmer. Kaing Guek Eav és conegut per haver estat el director del principal centre d'interrogatoris i execucions dels khmers rojos a Phnom Penh entre 1976 i 1979. Com a cap de la branca de seguretat interna del govern (Santebal), va supervisar el camp de presons de Tuol Sleng (conegut amb el codi S-21, actualment reconvertit en un museu) on es van celebrar milers d'interrogatoris i tortures, després de la qual la gran majoria d'aquests presos van ser finalment executats. Segons les fonts del Centre de Documentació de Cambodja i de diferents autors estudiosos del tema, més de 14.000 persones van ser arrestades amb les seves famílies i conduïdes a Tuol Sleng per ser interrogades per mitjà de tortures i posteriorment executades durant els quatre anys que va durar el règim. Tots els interrogatoris i totes les morts es van produir sota el comandament de Kaing Guek Eav.
Duch vivia a la presó amb la seva dona i els seus dos fills menors d'edat i van fugir de Tuol Sleng el 7 de gener de 1979 davant la imminent caiguda de Phnom Penh en mans de l'exèrcit vietnamita. El 1996 es va convertir al cristianisme protestant en una missió nord-americana a l'occident del país on vivia sota una altra identitat i on treballava com a professor en una escola. El 1999 va concedir una entrevista al periodista britànic Nic Dunlop, el que va motivar seu arrest, però va ser retingut sense judici durant 510 setmanes, el que en si constitueix una violació del degut procés.
El 17 de febrer de 2009 es va iniciar el seu judici com el primer líder dels khmers rojos a ser jutjat per crims de guerra després de 30 anys de la caiguda del règim. El judici va ser supervisat per les Nacions Unides a Phnom Penh. Al febrer de 2012, el tribunal Internacional va revisar la condemna ampliant-la a cadena perpètua.

## Referències

* ↑ «Informa-Tico» (en castellà). Arxivat de l'original el 2019-07-11. [Consulta: 21 juliol 2019].
* ↑ Internet, Unidad Editorial. «Condenan a cadena perpetua al jefe torturador del Jemer Rojo» (en castellà). [Consulta: 21 juliol 2019].
# Kailua (comtat de Hawaii)

Kailua és una concentració de població designada pel cens del Comtat de Hawaii a l'estat de Hawaii dels Estats Units d'Amèrica.

## Demografia

Segons el cens dels Estats Units del 2000, Kailua tenia 9.870 habitants, 3.537 habitatges, i 2.431 famílies La densitat de població era de 107,34 habitants per km².
Dels 3.537 habitatges en un 35,0% hi vivien nens de menys de 18 anys, en un 49,6% hi vivien parelles casades, en un 13,6% dones solteres, i en un 31,3% no eren unitats familiars. En el 22,6% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,26.
Per edats la població es repartia de la següent manera: un 27,3% tenia menys de 18 anys, un 9,0% entre 18 i 24, un 28,7% entre 25 i 44, un 25,0% de 45 a 64 i un 10,0% 65 anys o més.
L'edat mediana era de 35,5 anys. Per cada 100 dones hi havia 98,75 homes. Per cada 100 dones de 18 o més anys hi havia 95,85 homes.
La renda mediana per habitatge era de 40.874 $ i la renda mediana per família de 46.657 $. Els homes tenien una renda mediana de 30.353 $ mentre que les dones 26.471 $. La renda per capita de la població era de 20.624 $. Aproximadament el 6,5% de les famílies i el 10,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kailua». American Fact Finder. Oficina del Cens dels Estats Units, 15-09-2010. Arxivat de l'original el 2020-02-12. [Consulta: 19 setembre 2010].
* ↑ «Geographic Comparison Table-Kailua». American Fact Finder. Oficina del Cens dels Estats Units, 15-09-2010.
# Kano Omata

Kano Omata (japonès: 小俣夏乃) (Chigasaki, 24 de juliol de 1996) és una nedadora japonesa de natació sincronitzada medallera de bronze olímpica el 2016 en el concurs per equips.

## Carrera esportiva

Als Jocs Olímpics de Rio de Janeiro 2016 va guanyar la medalla de bronze en el concurs per equips, amb una puntuació de 189 punts, després de les russes (or amb 196 punts) i les xineses (plata amb 192 punts), sent les seves companyes d'equip: Aika Hakoyama, Kei Marumo, Risako Mitsui, Kanami Nakamaki, Mai Nakamura, Kurumi Yoshida i Aiko Hayashi.

## Referències

* ↑ Fitxa. the.sports.org. Consultat el 14 de març de 2018.
# David Pastor

David Pastor (Sedaví, 1974) és un trompetista de jazz valencià que el 2007 va formar part de la banda del programa de televisió Buenafuente.

## Discografia

* "Introducing David Pastor" (Omix Records, 2002)
* "Stringwoks" (Omix Records, 2006)

## Referències

* ↑ «David Pastor» (en castellà). Las Provincias, 12-08-2007.
* ↑ «Introducing David Pastor». Fnac. [Consulta: 20 gener 2014].
* ↑ «David Pastor: Stringworks». Fnac. [Consulta: 20 gener 2014].

## Vegeu també

* Sedajazz

## Enllaços externs

* Web de David Pastor
* Biografia de David Pastor Arxivat 2011-11-07 a Wayback Machine.
* MySpace de David Pastor
# Dendropsophus branneri

Dendropsophus branneri és una espècie de granota que viu al Brasil.

## Referències

* Gonçalves da Cruz, C.A., Potsch de Carvalho-e-Silva, S. & Andrade, G. 2004. Dendropsophus branneri. Llista Vermella d'Espècies Amenaçades de la UICN 2006. Consulta: 10 de gener de 2008.
# Kano Pillars FC

El Kano Pillars FC és un club de futbol nigerià de la ciutat de Kano.
El club va ser fundat l'any 1990, l'any en què començà la lliga professional a Nigèria. Fou el resultat de la fusió de tres clubs amateurs de l'estat, WRECA FC, Kano Golden Stars i Bank of the North FC.

## Palmarès

* Lliga nigeriana de futbol:
** 2007–08, 2011–12, 2013, 2014
* Copa nigeriana de futbol:
** 2019
* Supercopa nigeriana de futbol:
** 2007–08

## Jugadors destacats

* Sani Kaita
* Kofarmata Bello
* Umar Zongo
* Rabiu Baita
* Ndubuisi Chukwunyere
* Abiodun Baruwa
* Abdulrazak Ekpoki
* Obinna Ajoku
* Akin Akinseinde
* Obi Moneke
* Francis Okammor
* Suraju Lukman
* Benedict Atule
* Abbas Auwalu (Solar)

## Referències

* ↑ «Nigeria - Kano Pillars FC - Resultados, próximos partidos, equipo, estadísticas, fotos, videos y noticias - Soccerway». [Consulta: 20 juliol 2019].
* ↑ TUKUR BABANGIDA RETURNS AS KANO PILLARS CHAIRMAN a africanfootball.com
* ↑ «Nigeria - List of Champions». RSSSF.
* ↑ «Nigeria - List of Cup Winners». rsssf.com. [Consulta: 16 desembre 2017].
# Dia internacional contra l'homofòbia en el futbol

El Dia internacional contra l'homofòbia en el futbol és una iniciativa de l'associació The Justin Campaign que se celebra des del 2010 el 19 de febrer.
Es va triar la data del naixement el 1961 del futbolista Justin Fashanu, una de les primeres víctimes conegudes de l'homofòbia al futbol, primera víctima de Brian Clough, seguit per molt altres que per llur agressivitat contra Fashany finalment van contribuir al seu suïcidi.

## Referències

* ↑ «Dia Internacional contra l'Homofòbia en el Futbol». Generalitat de Catalunya, 19-02-2018. Arxivat de l'original el 7 d’abril 2019. [Consulta: 9 abril 2019].
* ↑ «Justin Fashanu: Britain's first out gay footballer remembered on his birthday» (en anglès). Football News. Sky Sports, 20-02-2019. [Consulta: 7 abril 2019].
* ↑ «Day to raise awareness of homophobia in football to be held next month». Pink News, 19-01-2010.
* ↑ Ochoa, Àlex «Vint anys després... no tot ha canviat». L'Esportiu, 01-03-2010, pàg. 35.
* ↑ Padilla, Toni «L'homosexualitat i els primats». El Punt Avui, 26-03-2009.
* ↑ «L'Observatori contra l'Homofòbia de Catalunya demana accions en el món del futbol». Ara, 19-02-2019. «Coincidint amb el Dia Internacional contra l'Homofòbia en el futbol, Eugeni Rodríguez, president de l'Observatori contra l'Homofòbia de Catalunya (OCH), ha aprofitat per demanar l'aplicació de mesures per prevenir l'homofòbia en els camps de futbol.»
* ↑ «El Espanyol s'adhereix al Manifest Institucional en el Dia Internacional contra l'Homofòbia». RC Espanyol, 19-02-2019. [Consulta: 9 abril 2019].

## Enllaços externs

* «Footbal v Homophobia» (en anglès). The Justin Campaign. Arxivat de l'original el 28 de novembre 2017. [Consulta: 9 abril 2019].
# Karma Police

"Karma Police" és el segon senzill de l'àlbum OK Computer, tercer treball d'estudi de la banda anglesa Radiohead. El títol de la cançó i les lletres deriven d'una broma entre els membres de la banda, en referència a la teoria hindú de l'aplicació retributiva, conegut com el karma.

## Informació

Els membres de Radiohead solien dir-se un a l'altre que cridarien "the karma police" (en català "la policia del karma") quan algun d'ells s'equivocava. Aquesta broma es va incorporar a les lletres i llavors també al títol de la cançó. Yorke va explicar que les lletres tractaven sobre l'estrès i de com algunes persones et miren d'una forma maliciosa, en certa manera, està dedicada als treballadors de grans empreses contra el seu cap i diferents supervisors intermedis. Tanmateix, van aclarir que la cançó té una inclinació humorística i que no és del tot seriosa.
El videoclip de la cançó fou dirigit per Jonathan Glazer, que prèviament ja havia dirigit el videoclip de "Street Spirit (Fade Out)", i estrenat a l'agost de 1997. Només hi apareixen el cantant Thom Yorke i l'actor hongarès Lajos Kovács. Glazer fou guardonat amb el premi MTV a la millor direcció de videoclip l'any 1997 per aquest i el videoclip de la cançó "Virtual Insanity" de Jamiroquai.

## Llista de cançons
### CD1 (CDODATAS03)

* "Karma Police" − 4:23
* "Meeting in the Aisle" − 3:08
* "Lull" − 2:28

### CD2 (CDNODATA03)

* "Karma Police" − 4:23
* "Climbing Up the Walls" (Zero 7 Mix) − 5:19
* "Climbing Up the Walls" (Fila Brazillia Mix) − 6:24

## Referències

* ↑ Webb, Robert. «Story Of The Song: 'Karma Police' Radiohead (1997)» (en anglès). The Independent. Arxivat de l'original el 2015-04-23. [Consulta: 20 febrer 2012].
# Departament de Còrcira

El departament de Corcira fou un departament francès creat el 7 de novembre de 1797 amb les illes de Corfú, Paxos, Antipaxos i la fortalesa continental de Parga. El departament va desaparèixer amb l'ocupació russa conclosa el 3 de març de 1799. Fou restaurat de fet el 20 de juliol de 1807 quan les illes Jòniques foren retornades a França i constituït formalment el 13 de setembre de 1807. El 8 d'octubre de 1809 va passar a dependre de les Províncies il·líries. L'octubre de 1810 els britànics van ocupar les illes Paxos. El 26 de juny de 1814 el governador francès de Corfú va entregar l'illa als britànics.
# La Cañada Flintridge

La Cañada Flintridge és una ciutat al Comtat de Los Angeles a l'estat de Califòrnia. Segons el cens del 2000 tenia 20.318 habitants.

## Demografia

Segons el cens del 2000, La Cañada Flintridge tenia 20.318 habitants, 6.823 habitatges, i 5.690 famílies. La densitat de població era de 906,9 habitants/km².
Dels 6.823 habitatges en un 44,1% hi vivien nens de menys de 18 anys, en un 73,7% hi vivien parelles casades, en un 7,3% dones solteres, i en un 16,6% no eren unitats familiars. En el 14,4% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,95 i el nombre mitjà de persones que vivien en cada família era de 3,27.
Per edats la població es repartia de la següent manera: un 29,8% tenia menys de 18 anys, un 5,1% entre 18 i 24, un 20,9% entre 25 i 44, un 30,2% de 45 a 60 i un 14% 65 anys o més.
L'edat mediana era de 42 anys. Per cada 100 dones de 18 o més anys hi havia 90,5 homes.
La renda mediana per habitatge era de 109.989 $ i la renda mediana per família de 122.779 $. Els homes tenien una renda mediana de 92.760 $ mentre que les dones 57.321 $. La renda per capita de la població era de 52.838 $. Entorn del 3,6% de les famílies i el 4,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- La Cañada Flintridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 17 març 2021].
* ↑ «Geographic Comparison Table- La Cañada Flintridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Departament de Jinotega

El Departament de Jinotega és un departament de Nicaragua. La seva capital és Jinotega. És el segon departament més gran del país. Limita al nord amb Hondures, al sud amb el departament de Matagalpa a l'est amb la Regió Autònoma de l'Atlàntic Nord i a l'est amb els departaments d'Estelí, Madriz, i Nueva Segovia.

## Municipis

* El Cuá
* Jinotega
* La Concordia
* San José de Bocay
* San Rafael del Norte
* San Sebastián de Yalí
* Santa María de Pantasma
* Wiwilí

## Enllaços externs

* Noticias del Norte de Nicaragua Arxivat 2011-07-23 at Archive.is
# La Ceda

La Ceda fou un setmanari, portaveu del partit Acció Popular Catalana a la província de Tarragona. Es va començar a publicar el 17 de febrer de 1935 i va acabar el 15 d'agost de 1935.

## Història

Aquest diari sorgeix a partir de l'ideari polític de les persones simpatitzants amb la Ceda o "Acció Popular Catalana" (cal dir que era una gran part de la població tarragonina en aquella època) i es va utilitzar com a instrument de difusió de la Ceda al camp de Tarragona. Aquest setmanari dedicava especial atenció a la política nacional i municipal a través d'articles contraris a les polítiques d'esquerra. També tractava temes tarragonins i activitats socials en menor mesura. Polemitzava amb diaris i publicacions d'esquerres i, concretament, amb Manuel Azaña, la seva figura i els seus seguidors.

## Aspectes tècnics

La Ceda tenia 4 pàgines de 5 columnes cadascuna. Aquest setmanari sortia cada setmana. El seu preu era de 15 cèntims el número i 2,50 pessetes el trimestre. La mida del format era de 50x35 cm. Els titulars eren bàsicament informatius i propagandístics i hi podem trobar il·lustracions humorístiques com un quadre d'humor de crítica política.

## Localització

* Biblioteca Hemeroteca Municipal de Tarragona
* Biblioteca Pública de Tarragona

## Referències

* ↑ Virgili i Sanromà. Tarragona i la seva premsa 1900-1980, 1980.
* ↑ La Premsa a la Província de Tarragona durant la Segona República, 1931-1936. [Tarragona]: Diputació de Tarragona, 1996. ISBN 84-88618-28-X.
* ↑ Duch i Barriach. Hemeroteca Municipal Catàleg, 1985.

## Enllaços externs

* El setmanari La Ceda a la Biblioteca Hemeroteca Municipal de Tarragona.
# Cádiz

«Cádiz» té aquests significats:
* Toponímia:
** Cádiz o Cadis, capital de la província de Cadis a Andalusia
** Cadiz (Indiana)
** Cadiz (Kentucky)
** Cadiz (Ohio)
** Bahía de Cádiz, comarca andalusa en la província de Cadis
** Costa Noroeste de Cádiz, comarca en la província de Cadis a Andalusia
** Província de Cádiz, província d'Andalusia
** Sierra de Cádiz, comarca de la província de Cadis, Andalusia
** Golfo de Cádiz
* Miscel·lània:
** Amoco Cadiz, petrolier construït en 1974 amb bandera de Libèria
** Cadis CF, club de futbol de la ciutat de Cadis a Andalusia
** Cádiz (sarsuela)
# Cáhita

Els cáhita són un poble indígena de Mèxic que van habitar els actuals estats mexicans de Sinaloa i Sonora, entre els rius Mocorito i Yaqui. Després de la conquesta de Mèxic van desaparèixer per la mateixa guerra i per epidèmies i els supervivents es van barrejar amb els espanyols. Algunes de les seves localitats es van convertir a les actuals ciutats dels estats mexicans de Sinaloa i Sonora.

## Situació geogràfica

Van viure a la regió geogràfica coneguda com a Aridoamèrica, es van establir entre els rius Mocorito (Sinaloa) i Yaqui (Sonora). Els cáhita recol·lectaven, caçaven i pescaven, però igual que les cultures de *Mesoamérica, van utilitzar l'agricultura i van sembrar blat de moro, fesols, carabasses i xili.
Les llengües cáhites pertanyen a la família uto-asteca. Alguns dels pobles cáhita que van existir en l'estat de Sinaloa van ser els Cáhitas, Sinaloas, Ahomes, Ocoronis, Bacoregüis, Comoporis, Basopas, Níos, Comanitos, Bacubiritos, Terabuitos, Batacaris (o Batucaris), Tehuecos, Zuaques, Zoes o (Tzoes), Huites, Yecoratos i Oguiras.
Els únics pobles indígenes cáhita actuals són els yaquis que viuen a la vall del riu Yaqui en l'actual estat de Sonora, i els mayos que viuen a la vall del riu Mayo (Sonora), i a la vall del riu Fuerte (Sinaloa).

## Llengua

La seva llengua pertanyia a la família de les llengües taracahites. El cáhita era una llengua aglutinant on les paraules fan servir complexos de sufix per a una varietat de propòsits amb diversos morfemess enfilats.

## Vegeu també

* txitximeques

## Referències

* ↑ "Cahita: Orientation." Every Culture. (retrieved 30 Dec 2010)

## Bibliografia

* Ortega Noriega, Sergio (1999) Breve historia de Sinaloa Fondo de Cultura Económica, ISBN 968-16-5378-5
* Enciclopedia de los municipios de México, Sinaloa Arxivat 2007-01-28 a Wayback Machine.
* SEP (Secretaría de Educación Pública) (1997)

## Enllaços externs

* Cançó Flor de Capomo en llengua Cáhita
* Dansa del cérvol tradició Cáhita
# Devario shanensis

Devario shanensis és una espècie de peix cipriniforme de la família dels ciprínids.

## Morfologia

Els mascles poden assolir els 7 cm de longitud total.

## Distribució geogràfica

Es troba a Myanmar.

## Referències

* 1 2 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fang, F., 2000. Barred Danio species from the Irrawaddy River drainage (Teleostei, Cyprinidae). Ichthyol. Res. 47(1):13-26.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, F.F., 2001. Phylogeny and species diversity of the South and Southeast Asian cyprinid genus Danio Hamilton (Teleostei, Cyprinidae). Department of Zoology, Stockholm University and Department of Vertebrate Zoology, Swedish Museum of Natural History, Estocolm, Suècia.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Da Nang

Đà Nẵng és una important ciutat portuària al centre del Vietnam a la costa del Mar de la Xina Meridional. El 2009 tenia 887,069 habitants, essent la quarta ciutat més gran del Vietnam. Està situada prop de diversos indrets Patrimoni de la Humanitat com la Ciutat imperial de Huế, la ciutat de Hội An i Mỹ Sơn.
# Diatype

Una màquina de Diatype és una filmadora que s'utilitza per a la fotocomposició de text, impressionant el text sobre una pel·lícula fotosensible, que un cop revelada es pot utilitzar en diferents entorns d'arts gràfiques.

## Operació

La pel·lícula fotosensible s'estén sobre un tambor i s'introdueix en la filmadora. S'ajusta la màquina equipant-la amb un disc amb els tipus requerits, que són transparents sobre fons negre. Per mitjà d'una palanca se selecciona el caràcter que es vol impressionar i s'exposa mitjançant la llum uniforme d'una làmpada sobre la pel·lícula fotosensible.
D'aquesta manera es va impressionant caràcter a caràcter, fins que es vol iniciar una nova línia d'escriptura i llavors, es fa girar el tambor uns pocs mil·límetres mitjançant una manovella preparada a aquest efecte i es torna començar a la nova línia.
Una vegada s'ha impressionat tota la composició d'un text complet, es retira la pel·lícula fotosensible del tambor i es col·loca en un bany de revelat en una cambra fosca quedant llista per la insoladora
El Diatype va començar a desaparèixer amb l'arribada de les màquines digitals de composició tipogràfica com Compugraphic i l'aparició de programes d'Autoedició com TeX i altres. Més tard arribarien els processadors de text i els programes d'autoedició. Totes aquestes circumstàncies van marcar la fi del Diatype.

## Vegeu també

* Òfset
* Fotocomponedora
* Insoladora
* Copiadora a l'alcohol

## Referències

* ↑ http://www.gutenberg-museum.de/index.php?id=37&L=0&type=98

## Bibliografia

* Sepp Dußler, Fritz Kolling: Moderne Setzerei. 4. Auflage. Verlag Dokumentation Saur KG, Pullach 1974, ISBN 3-7940-8703-8.
* Blacklow, Laura. (2000) New Dimensions in Photo Processes: a step by step manual. 3rd ed.
* Ware, M. (1999) Cyanotype: the history, science and art of photographic printing in Prussian blue. Science Museum, UK
* Sougez, Marie-Loup et al. (2006). Sougez, Marie-Loup et al. Historia General de la Fotografía. Ediciones Cátedra, S.A., 2006. ISBN 84-376-2344-8.

## Enllaços externs

* Gutenberg-museum.de
# De Graft (cràter)

De Graft és un cràter d'impacte en el planeta Mercuri de 68 km de diàmetre. Porta el nom del dramaturg de Ghana Joe de Graft (1924-1978), i el seu nom va ser aprovat per la Unió Astronòmica Internacional el 2009.

## Referències

* ↑ «de Graft». Gazetteer of Planetary Nomenclature. United States Geological Survey, 11-10-2016. [Consulta: 3 juny 2017].

## Vegeu també

* Llista de cràters de Mercuri
# Diego Marabelli

Diego Marabelli (Zerbo, Llombardia, 23 de febrer de 1914 - Pavia, 13 de juliol de 2006) va ser un ciclista italià que fou professional entre 1936 i 1947. En el seu palmarès destaquen tres victòries d'etapa al Giro d'Itàlia.

## Palmarès

* 1935
** 1r al Piccolo Giro de Lombardia
* 1938
** Vencedor d'una etapa al Giro d'Itàlia
** Vencedor d'una etapa al Giro dels tres mars
* 1939
** Vencedor d'una etapa al Giro d'Itàlia
* 1940
** Vencedor d'una etapa al Giro d'Itàlia
* 1942
** 1r a la Milà-Mòdena

### Resultats al Giro d'Itàlia

* 1938. 11è de la classificació general. Vencedor d'una etapa
* 1939. 15è de la classificació general. Vencedor d'una etapa
* 1940. 15è de la classificació general. Vencedor d'una etapa
* 1946. 15è de la classificació general

## Referències

* ↑ «MARABELLI Diego». [Consulta: 22 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Diego MARABELLI» (en italià). [Consulta: 22 novembre 2022].

## Enllaços externs

* Fitxa de Diego Marabelli a sitiodeciclismo.net
# Diego Martín

Diego Martín és el nom dels següents personatges:
* Diego Martín Forlán Corazo (1979-), futbolista uruguaià.
* Diego Martín Alonso López, futbolista uruguaià.
* Diego Martín Galindo, cantautor murcià.
* Diego Martín Veloz, polític espanyol.
* Diego Martín Gabriel, actor madrileny.
# Eorsa

Eorsa és una petita illa deshabitada de les Hèbrides Interiors, situada al nord-oest d'Escòcia. Es troba al Loch na Keal, a l'oest de l'illa de Mull i a l'est d'Ulbha.

## Història

Moltes de les illes properes, incloent-hi Inch Kenneth, tenen vestigis cristians antics, els quals potser influïssin també sobre Eorsa. Va pertànyer a l'Abadia d'Iona, i fou propietat del Duc de Argyll. Durant la Primera Guerra Mundial, l'illa s'utilitzà com a port de la marina britànica.
L'illa és l'escenari de la novel·la The Bridal Path (1952) de Nigel Tranter, portada a la pantalla gran amb el mateix nom el 1959.

## Referències

* ↑ «Historical perspective for Eorsa». Gazetteer for Scotland. Arxivat de l'original el 2005-02-09. [Consulta: 15 desembre 2007].
* ↑ «Overview of Eorsa». Gazetteer for Scotland. Arxivat de l'original el 2008-02-17. [Consulta: 15 desembre 2007].